OpenLLM-France/wikimedia huggingface dataset:
# Gaur (diskoa)

"Gaur" Ruper Ordorikak argitaratutako bederatzigarren diskoa da, 2000an kaleratu zuena "Esan Ozenki Records" zigiluarekin.
Halaber, lehenengo lana zuzenenean grabatutakoa du oñatiarrak, Bilboko Kafe Antzokian emandako bi kontzertu jasotzen dituena.

## Abestiak

* Fas fatum
* Erruduna
* Nor da...?
* Bye bye gizontxo
* 37 galdera mugaz bestalde dudan kontaktu bakarrari
* Hamabostean behin
* Berreziketaren zailtasunari buruz
* Aspaldian
* Crack (pipa bat)
* Zaldiak negarrez
* Geldirik ez egon
* Ene begiek
* Berandu dabiltza

## Kanpo estekak

* (Gaztelaniaz) Diskoa entzungai Musikaz Blai webgunean
* Datuak: Q12258283
# Gene Autry (Oklahoma)

Gene Autry Oklahomako herri bat da. Carter konderrian kokatua dago. 2010ean 158 biztanle zituen, 10,5 kilometro koadrotan banatuta.

## Ikus, gainera

* Carter konderria

## Kanpo estekak

* Datuak: Q3293282
# Gene Clark

Harold Eugene "Gene" Clark (Tipton, Missouri, 1944ko azaroaren 17a - Sherman Oaks, Los Angeles, Kalifornia, 1991ko maiatzaren 24a) estatubatuar abeslari eta abesti egilea izan zen, The Byrds folk rock taldeko kide sortzailea. Taldearen abeslari nagusia izan zen 1964 eta 1966 artean, baita garaiko abesti gehienen egilea ere. 1964an Los Angelesen Roger McGuinn ezagutu eta The Byrds taldea sortu zuten. Zenbait gatazkek taldea abiaraztea eragin zuten 1966an. Ondoren, bakarkako ibilbide jarraitu zuen, The Byrdsekin eta beste talde batzuekin kolaboratuz. Musikari herrikoiaren abangoardian egon zen bere ibilbidearen zati handi batean. 46 urterekin hil zen, drogen mendekotasun luze baten ondorioz.

## Diskografia

* Gene Clark with the Gosdin Brothers (1967)
* White Light (1971)
* Collector's Series - Early L.A. Sessions (1972)
* Roadmaster (1973)
* No Other (1974)
* Two Sides to Every Story (1977)
* Firebyrd (1984)
* Echoes (1991)
* Gypsy Angel – The Gene Clark Demos 1983–1990 (2001)
* Under The Silvery Moon (2003)
* Silverado Live & Unreleased (2008)
* Here Tonight – The White Light Demos (2013)
* Back Street Mirror (2018)
* The Lost Studio Sessions 1964–1982 (2018)
* No Other (box set LP, CDs, Book, etc...) (2019)
Lankidetzak
* So Rebellious A Lover (1987; Carla Olson-ekin)
* Silhouetted in Light – Live in Concert (1992; Carla Olson-ekin)
* Datuak: Q471979
# Gene Sarazen

Gene Sarazen (Harrison, New York, 1902ko otsailaren 27a - Naples, Florida, 1999ko maiatzaren 13a) estatubatuar golfaria izan zen.
Jatorri siziliarreko familiarengan jaiota Eugenio Saraceni deitzen zen. 29 golf txapelketa irabazi zituen, haien artean hiru P. G. A. Txapelketa (1922, 1923 eta 1933), bi AEBetako Irekia (1922 eta 1932) Masters Txapelketa bat (1935) eta Erresuma Batuko Irekia bat (1932). Career Grand Slam irabazi duen bost jokalarietako bat da.
* Datuak: Q723707
* Multimedia: Gene Sarazen / Q723707
# Francisco Guerrero

Francisco Guerrero (Sevilla, 1528ko urriaren 4a - Guerrero, 1599ko azaroaren 8a) espainiar musikagilea izan zen. XVI. mendeko elizako musikan, Morales bere irakaslearekin eta T. L. de Vitoriarekin batera, maisu handienetakoa izan zen. Málagako katedraleko organo-jotzaile eta Sevillako kapera-maisu izan zen. Haren obren artean aipatzekoak dira: Missa defunctorum, Liber Primus Missarum eta zenbait Passio.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q470568
* Multimedia: Francisco Guerrero / Q470568
# Francisco Hernando

Francisco Hernando Contreras, ezagunago Paco el Pocero izenarekin (Madril, 1945eko ekainaren 2a - ibidem, 2020ko apirilaren 3a) espainiar enpresaburua izan zen, urbanizazio erraldoien eraikuntzagatik ezaguna, bereziki eraikuntzaren burbuila izenez ezagutzen den garaian. Oso polemikoa izan zen Seseñan bere izena daraman urbanizazioa eta berari lotutako ustelkeria salaketak.

## Erreferentziak

* ↑ (Gaztelaniaz) «Muere Paco el Pocero a causa del coronavirus» ELMUNDO 2020-04-03 (Noiz kontsultatua: 2020-04-03).

## Kanpo estekak

* Datuak: Q3081861
# Francisco Herrera García

Francisco Herrera Garcia (Viana, Nafarroa, 1673 - Palma, 1733) Mallorcan bizi zen eskultore eta arkitekto nafarra izan zen. Berarekin, XVIII. mendeko artisten dinastia bat hasi zen, bere semeak eta bilobak jarraituta.
1697 inguruan Mallorcan finkatu zen, Josep Palou apaizak gonbidatuta, frantziskotarren probintzialak, Menorcan ezagutu zuenak. Mallorca hiriko San Miguel parrokian bizi zen.
1709an Elisabet Oms i Abrahamekin ezkondu zen, Antoni Oms i Bestard margolariaren alabarekin. Bigarren aldiz ezkondu zenean, Joana Mateu Amerrekin ezkondu zen, hiriko arotz baten alabarekin.
1733an hil zen eta Mallorcako katedralean lurperatu zuten.
Bere semea Gregori Herrera Mateu eskultorea izan zen (Mallorca Hiria, XVIII), Francesc Herrera Ferragut (Palma, ?- 1778) margolari eta eskultorearen aita.

## Obra

Herreraren lehen lan dokumentatua Jaume Blanquer Florit hil zenetik amaitu gabe dagoen Mallorca hiriko San Frantzisko elizako portada nagusiaren bigarren gorputza da. Herrera jatorrizko abside tipologiara egokitu zen, multzo bateratu bat lortuz. Hala ere, irudien trataera originala egin zuen, batez ere erdiko Sortzez Garbiaren trataera. Eskultoreak frantziskotarren alde lanean jarraitu zuen, eta 1700ean Inmaculada bat egin zuen San Buenaventura komentuan, Llucmajor herrian, egurrez moztuta. Hiriko komentuko San Pedro Regaladoren erretaula (1711) dela esan izan da. San Isidroren zurezko tailu bat Bideko Andre Maria parrokian dago.

## Arkitektura-lanak

San Nikolas Tolentikoren kapera egin zuen, Hiriko Sorospen Onaren elizan, 1707an bedeinkatua. Antzeko beste obra bat Mallorcako katedraleko kapitulu-gela da, 1697 eta 1701 artean eraikia. Oinplano obalatua du, apaindura askokoa eta izaera dinamiko eta berritzaile nabarmenekoa.

## Erretaulak

Erretaulak ziren bere produkziorik garrantzitsuena. Berak egiten zuen multzoaren arrastoa, eta figura nagusiak lantzen zituen. Bere obra Hiriko Santa Teresaren erretaula nagusiko bigarren gorputza da (1709-1715). 1712an Herrerak San Sebastian de la Seoren erretaularen diseinua kobratzen zuen. Jatorrizkoagoa da San Antonio Paduakoren katedraleko erretaula, 1716 eta 1720 artean egina, erretorika barroko tipikoenarekin. Titularraren estatuaz eta Santa Rosaliaren erreleboaz arduratu zen Herrera. Katedralean ere, San Martin Toursekoren erretaula, gustu tradizionalaren eta Herreraren gaineko italiar eraginen arteko transakzio bezala interpreta daiteke. Herreraren laugarren erretaula bat, katedralekoa, San Bernardori eskainia, sute batean desagertu zen 1912an.
Bere beste bi erretaula Mallorca hiriko San Migel eta Santa Katalina Sienako elizetako presbiterioak apaintzen dituztenak dira.

## Erreferentziak

* ↑ «Els Herrera», dins Gran Enciclopèdia de la pintura i l'escultura a les Balears. Palma. Promomallorca, 1996, p. 318-323

## Bibliografia

* Escalas Martín, Maria del Mar. (2021). «El proceso constructivo del retablo barroco de San Sebastián de la Catedral de Mallorca (1711-1757)» Bolletí de la Societat Arqueològica Lul·liana: Revista d'Estudis Històrics (77): 79-99. ISSN 0212-7458..

## Kanpo estekak

* Datuak: Q20000732
# Francisco Herrera Zaharra

Francisco Herrera Zaharra (gaztelaniaz: Francisco Herrera el Viejo; Sevilla, 1590 aldean - Madril, 1656 aldean) espainiar margolari eta grabatzailea izan zen.
Eragin handia izan zuen Sevillako errealismo barrokoaren sorreran. Nolanahi ere, gaur egun ezagutzen den bere lehen koadroa erabat manierista da: Mendekostea (1617, El Greco museoa, Toledo). Geroko obretan, berriz, manierismoa guztiz alde batera utzi gabe, eta veneziarren ukituak ere nabari zaizkiola, errealistago azaltzen da: San Hermegildoren Apoteosia (1623 inguruan, Arte Eder museoa, Sevilla), San Bonabenturaren bizitzaren gertaerak saila (1626-1628), San Josef Haurrarekin (1648, Lázaro Galdiano museoa, Madril). Bere azken urteetan Sevilla utzi eta Madrilen lan egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/10/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q454912
* Multimedia: Francisco de Herrera el Viejo / Q454912
# Francisco Henríquez de Zubiría

Francisco Henríquez de Zubiría (Paris, Frantzia, 1869ko irailaren 10a – 1933ko irailaren 2a) Parisko 1900eko Udako Joko Olinpikoetan sokatiran lehiatu zen kirolari franko-kolonbiarra izan zen eta zilarrezko domina irabazi zuen talde frantseseko kide gisa.
Frantziaren banderapean lehiatu bazen ere, Olinpiar Jokoetan parte hartu eta domina bat irabazi zuen lehen kirolari kolonbiartzat hartzen dute.

## Erreferentziak

* ↑ (Gaztelaniaz) Rivas, Fernando Arrechea. (2015). 1900. La Primera Aventura Olímpica Española. CIHEFE ISBN 978-84-944044-0-5. (Noiz kontsultatua: 2021-07-27).
* 1 2 «Olympics Site Closed | Olympics at Sports-Reference.com» www.sports-reference.com (Noiz kontsultatua: 2021-07-27).

## Kanpo estekak

* Datuak: Q24284632
# Francisco Hormaetxe

Francisco Hormaetxe Orbegozo (Bilbo, 1803ko abuztuaren 12a – Paris, 1862ko maiatzaren 23a) bizkaitar politikaria izan zen.

## Biografia

Bizkaiko jaurerriko gobernuko idazkari izan zen 1833-1848 eta 1850-1852 bitarteko urteetan, diputatu Madrilgo Gorteetan 1853. urtetik aurrera, eta Espainiako kontsul nagusi ere bai. Liberala zen, baina Espainiako erregeen zerbitzari prestua. Foruen aldeko jarrera erakutsi zuen azken urteetan.
Viaje Pintoresco por las Provincias Vascongadas (Bilbo, 1846) obrako historia atala idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Díaz de Mendivil, Anacleto. (1841). La Linterna mágica, o sea, revista de los partidos políticos de Bilbao. Madril.
* Datuak: Q29345996
# Francisco Guterres

Francisco Guterres, (Ossu, Viqueque, 1954ko irailaren 7a), Lu-Olo ezizenez ezagutua, timortar gerrillari ohi eta politikaria da, Ekialdeko Timorko presidentea 2017tik. Ekialdeko Timorko Independentziarako Fronte Iraultzaileko (Fretilin) burua, presidentetzarako hautagaia izan zen 2007, 2012 eta 2017an. Azken urte horretako hauteskundeak irabazi zituen, lehen itzulian, botoen % 57,08 lortuta.

## Erreferentziak

* ↑ Urtemuga, aro berri bati bidea irekitzeko. Berria egunkaria, 2017ko maiatzak 21, CC BY-SA 4.0, berria.eus (Noiz kontsultatua: 2020-4-27).

## Kanpo estekak

* Datuak: Q897790
* Multimedia: Francisco Guterres / Q897790
# Francisco Herrera Gaztea

Francisco Herrera Gaztea (gaztelaniaz: Francisco Herrera el Mozo; Sevilla, 1627 – Madril, 1685eko abuztuaren 25a) espainiar pintore eta arkitektoa izan zen, Francisco Herrera Zaharraren semea. Erroman egin zituen ikasketak. 1672an Karlos II.ak ganbera pintore izendatu zuen. Eragin handia izan zuen Espiniako pintura barrokoaren bilakaeran. Bere freskoak galdu egin dira eta bestelako koadro gutxi ezagutzen zaizkio: San Frantziskoren Garaitia (1656, Sevillako katedrala), San Hermenegildoren Garaitia (1654, Prado, Madril), San Josefen ametsa (1662 aldean, Prado, Madril).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/10/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Francisco de Herrera el Mozo. museodelprado.es (Noiz kontsultatua: 2015-10-09).
* Datuak: Q732537
* Multimedia: Francisco de Herrera el Mozo / Q732537
# Galanta

Galanta Eslovakiako udalerri bat da, Galantako barrutian kokatuta. 33,91 km²ko azalera du eta 15054 biztanle 2017ko datuen arabera.

## Historia

Idatzizko lehen aipamena 1237. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q460767
* Multimedia: Galanta / Q460767
# Galapagar

Galapagar Madrilgo Erkidegoko udalerria da, Guadarrama eskualdean dagoena.
2009ko urtarrilaren 1eko erroldaren arabera 31.820 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1615953
* Multimedia: Galapagar / Q1615953
# Galapagoetako dortoka erraldoi

Galapagoetako dortoka erraldoia (Chelonoidis nigra) Chelonoidis generoko animalia zen. Narrastien barruko Testudinidae familian sailkatuta dago.

## Erreferentziak

* ↑ The Species 2000 and ITIS Catalogue of Life

## Ikus, gainera

* Chelonoidis
* Testudinidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q486672
* Espezieak: Chelonoidis niger
# Galapagia

Galapagia Thespidae familiaren Mantodea intsektu espeziea da. Amerikan aurki daiteke.

## Espezieak

Hauek dira:
* Galapagia amazonica
* Galapagia peruana
* Galapagia solitaria

## Erreferentziak

* ↑ Texas A&M University.
* ↑ Galapagia Tolweb webgunean.

## Kanpo estekak

* (Ingelesez): Natural History Museum Lepidoptera genus databasea.
* Datuak: Q10501972
* Multimedia: Galapagia / Q10501972
# Galapagoak probintzia

Galapagoak probintzia (gaztelaniaz: Provincia de Galápagos) Ekuadorko 24 probintzietako bat da. 8.010 km²ko azalera du eta 2020ko estimazioen arabera 33.042 biztanle ditu. Probintziako hiriburua Puerto Baquerizo Moreno da.

## Banaketa administratiboa

Probintzia 3 kantoitan banatuta dago.
| Kantoia | Biztanleria (2010) | Azalera (km²) | Kantoiburua |
| Isabela | 2.400 | 5.367 | Puerto Villamil |
| San Cristóbal | 7.600 | 849 | Puerto Baquerizo Moreno |
| Santa Cruz | 15.393 | 1.794 | Puerto Ayora |

## Ikus, gainera

* Galapagoak

## Erreferentzia

* ↑ (Gaztelaniaz) Sistema Nacional de Plan y Desarrollo. (xlsx) Proyecciones de población PARROQUIAL 2010-2020. (Noiz kontsultatua: 2020-04-30).

## Kanpo estekak

* Datuak: Q475038
* Multimedia: Galápagos Province / Q475038
# Galanperna zokousain

Galanperna zokousaina (Cystoderma amianthinum) Agaricaceae familiako onddo espezie bat da. Ez da toxikoa, baina jangarria ere ez, usain sendo eta desatsegina baitu eta zaporegabea da.

## Deskribapena

Kapela: 2 eta 5 cm bitarteko diametrokoa. Kolorea asko aldatzen da, gehienetan hori-okretik hori-herdoil kolorera. Ganbila, ondoren laua, batzuetan titi batekin, pikortsu-irintsua edo pixka bat ezkatatsua. Sarritan erradialki kizkurrekin eta ertza bananduta dauden hegal pikordun batez estalita.
Orriak: Zurixkak edo zuri-horixkak, ez oso estu, desberdinak, itsatsiak eta kolore bereko orritxo ugarirekin.
Hanka: Zilindrikoa, mehea eta luzea. Hori argia eraztunaren gainetik, pikortsua azpitik eta kapelaren kolore berekoa.
Haragia: Horixka, mehea eta fina. Usaina nahiko handia du.
Etimologia: Cystoderma terminoak azala anpuluekin edo garatxoekin dituela esan nahi du. Amianthinum epitetoa latinetik dator, amiantoari datxekiola esan nahi duen "Amianthinum" hitzetik. Haritsua delako.

## Jangarritasuna

Sukaldaritzarako baliorik gabea.

### Nahasketa arriskua

Cystoderma granulosum delakoarekin, lehoi kolorekoa. Cystoderma cinnabarinum-ekin, kolore ederrekoa, gorri-zinabrio kolorea du bai kapelan eta bai oinean. Cystoderma haematites-ekin, oin sendoagoa du eta gorri-ardo kolorea. Cystoderma carcharias-ekin, haragi kolore zurbila du. Cystoderma ambrosii-ekin, honek kolore zuria du.

## Sasoia eta lekua

Udaberritik udazkenera, erretxinadun basoetan, batez ere lurzoru hezeetan.

### Banaketa eremua

Ipar Amerika, Europa, Asiako iparraldea, Zeelanda Berria.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 361 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 328 or. ISBN 978-84-617-0196-4..
* ↑ (Gaztelaniaz) Cetto, Bruno.. (1987). Guia de los hongos de Europa. Ediciones Omega, S. A. Barcelona, 31 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q470766
* Multimedia: Cystoderma amianthinum / Q470766
# Galanperna zolagorri

Galanperna zolagorria (Lepiota ignivolvata) Agaricaceae familiako onddo espezie bat da. Sindrome gastroenteritikoa eragiteko arriskua du. Lepiota txikien toxikotasun handirik ez du, baina haragiak ez du kalitate handirik sukaldean erabiltzeko.

## Deskribapena

Kapela: 5 eta 10 cm bitarteko diametrokoa. Ganbil-titiduna, gero lauagoa, arre-gorrixka kolorea du erdian, gainerakoa argiagoa, ezkata txiki arrexkekin.
Orriak: Zurixkak, gero krema zikin kolorekoak; estu, libreak.
Orri libreak: Oinera hurbiltzen diren orriak eta ukitzen ez diotenak.
Hanka: 6 eta 11 cm bitarteko garaierakoa eta 0,5 eta 1 cm bitarteko lodierakoa, zurixka. Oinarrian kurbatua. Eraztun garbi samar batekin, batzuetan, bolba bat gogora dezaketen girlanda gisa. Oinarri erraboilduna du, arre-laranja kolorekoa, lehortzen denean areagotu egiten dena.
Haragia: Zurixka, oinaren oinarrian pixka bat gorrixka. Arbi usaina du, azidoa.
Etimologia: Lepiota hitza grezierazko "lepis" "lepidos" hitzetatik dator eta "oús" eta "otós ear" hitzetatik, kapela esan nahi duena. Ezkatadun kapela duen onddoa. Ignivolvata epitetoa, sua esan nahi duen "ignis" hitzetik dator. Errezelak kolore gorria duelako oinaren hondoan. Bolbaren antzekoa.

## Toxikotasuna

Toxikoa.

### Nahasketa arriskua

Erraz ezagutzen da, oinaren oinarriaren kolore eta kurbaduragatik.
Lepiota clypeolaria delakoarekin nahas daiteke, honek oinaren oinarria ez du arre-laranja kolorekoa. Lepiota ventriosospora espeziearekin ere bai, honek tonu horixka du.

## Sasoia eta lekua

Uda amaieran eta udazkenean agertzen da. Udaberrian ere egon daiteke agerraldiren bat. Belardietan eta eremu irekietan. Hostogalkorren eta koniferoen basoetako humusetan aberatsak diren eremuetan. Talde ertainetan ateratzen da. Espezie nahiko arrunta da.

### Banaketa eremua

Europa, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 344 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 37 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 320 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 284 or. ISBN 84-282-0865-4..

## Kanpo estekak

* Datuak: Q3914308
* Multimedia: Lepiota ignivolvata / Q3914308
# German udalerria, Auglaize konderria (Ohio)

German udalerria Ameriketako Estatu Batuetako Ohio estatuko udalerri bat da, Auglaize konderrian. Azken zentsuaren arabera 3.751 biztanle zituen, 47.8 milia karratu (124 km$^2$) eremuan.

## Ekonomia

2020ko zentsuaren arabera, German udalerriak 1501 etxebizitza zeuden. Per capita diru-sarrerak 40.417 estatubatuar dolar ziren.

## Kanpo estekak

* Datuak: Q924982
* Multimedia: German Township, Auglaize County, Ohio / Q924982
# German udalerria, Clark konderria (Ohio)

German udalerria Ameriketako Estatu Batuetako Ohio estatuko udalerri bat da, Clark konderrian. Azken zentsuaren arabera 7.578 biztanle zituen, 85.9 milia karratu (222 km$^2$) eremuan.

## Ekonomia

2020ko zentsuaren arabera, German udalerriak 3023 etxebizitza zeuden. Per capita diru-sarrerak 34.065 estatubatuar dolar ziren.

## Kanpo estekak

* Datuak: Q924937
* Multimedia: German Township, Clark County, Ohio / Q924937
# German Luco Cruchaga

Germán Luco Cruchaga (Santiago, 1894 —ibid., 1936ko ekainaren 2a) txiletar idazlea, margolaria, kazetaria eta antzerkigilea izan zen. Bereziki nabarmendu zen antzerkigile gisa, Txileko antzerkiaren obra klasikoenetako bat idatzi baitzuen, La viuda de Apablaza.

## Biografia

Idazle familia batekoa zen: bere lehengusuak Juan Guzmán Cruchaga eta Ángel Cruchaga Santa María biek Literatura Sari Nazionala irabazi zuten. Santiagoko Kontzejuko Seminarioan ikasi zuen eta gero Arte Ederren Eskolako ikaslea izan zen. Hamasei urterekin Corre-Vuela eta Sin-Sal aldizkarietan marrazkilari gisa kolaboratzen hasi zen eta geroago Zig-Zag argitaletxean karikaturagilea eta marrazkilaria izan zen, non "Whisky" ezizenez sinatu zuen. Kazetari gisa ere lehen urratsak eman zituen argitaletxe horretan, La Tribuna Ilustrada eta El Tanque aldizkari satirikoetan lanean, eta berak sortzen lagunduko zuen. 1919 eta 1924 artean, Luco Buenos Airesen bizi izan zen, non Chile aldizkaria zuzentzen hasi zen, Argentinako Txileko kultur eta merkataritza hedabide bat, eta horrek Txileko kulturaren de facto enbaxadore bihurtu zuen. Txilera bueltan, Concepción hiriko La Patria egunkaria zuzendu zuen, 1924 eta 1926 artean. Geroago bizitza intelektuala alde batera utzi eta Quitrahué-n kokatu zen, Villarrica inguruan, bere emaztearen aitaren, Marta Vargasen etxaldea administratzen dedikatuz, baina Valdiviako Correoan laguntzen jarraitu zuen, Zacarias Quitralhue ezizenarekin literatur idatziak bidaliz.
Bere lehen antzezlana Amo y Señor izan zen, 1926ko otsailaren 18an Evaristo Lillo konpainiak estreinatua Santiagoko Esmeralda Antzokian. Bi urte geroago, La viuda de Apablaza komedia kostunbrista estreinatu zuen hiru ekitalditan, La Comedia Antzokian. Bi lanak aho batez ospatu zituzten kritikari espezializatuek. La viuda de Apablaza Antonio Varas Antzokian berreskuratu zen gero , Pedro de la Barraren zuzendaritzapean, Txileko Unibertsitateko Antzoki Esperimentalaren konpainiarekin. Lucok beste bi lan idatzi zituen, Alejandro Flores eta Rafael Frontauraren konpainiari entregatu zizkionak: Miss Rod (inoiz estreinatu ez zena) eta Bailahuén. 1932an, aldi labur batez, La Nación egunkariko zuzendari izan zen, eta gero El Sur de Concepción egunkariko Santiagoko bulegoetako zuzendaria izan zen.
1936ko neguan bat-batean hil zen, kale erdian, bere lagun gaixo Evaristo Lillo bisitatu ostean. Hil zenean, hainbat lan dramatiko eta narratibo kaleratu eta argitaratu gabe utzi zituen.

## Erreferentziak

* 1 2 Piña, Juan Andrés. (16 de agosto de 1998). La viuda cumple 70 años. .
* 1 2 Cánepa Guzmán, Mario. (30 de mayo de 1965). Germán Luco Cruchaga. .
* 1 2 Cánepa Guzmán, Mario. (6 de mayo de 1984). Con la viuda de Germán Luco Cruchaga. .
* ↑ Yáñez Silva, N.. (10 de junio de 1956). Recuerdos de Germán Luco Cruchaga. .

## Kanpo estekak

* Datuak: Q55229235
# German Valley (Illinois)

German Valley Illinoiseko herri bat da. Stephenson konderrian kokatua dago. 2010ean 463 biztanle zituen, 1,25 kilometro koadrotan banatuta.

## Ikus, gainera

* Stephenson konderria

## Kanpo estekak

* Datuak: Q2442274
* Multimedia: German Valley, Illinois / Q2442274